शिशु टीकाकरण: प्रचार रथ 83 गांवों में रवाना
कलेक्टर अभिजीत अग्रवाल ने हरी झंडी दिखाकर रथ रवाना किया मल्टी मीडिया प्रचार रथ कलेक्टोरेट से गांवों की ओर प्रस्थान कर गया
भास्कर संवाददाता|श्योपुर
शिशु टीकाकरण के संबंध में यूनीसेफ द्वारा व्यापक जन जागरूकता के लिए चलाए जा रहे अभियान के तहत गुरुवार को मल्टी मीडिया प्रचार रथ कलेक्टोरेट से गांवों की ओर प्रस्थान कर गया। कलेक्टर अभिजीत अग्रवाल ने रथ को रवाना किया। यह प्रसार वाहन जिले के 83 गांवों में भ्रमण करेगा।
रथ में वीडियो फिल्म के जरिए लोगों को शिशु टीकाकरण की जानकारी दी जाएगी। साथ ही कलाकारों का एक दल नुक्कड़ नाटक के जरिए ग्रामीणों को संपूर्ण टीकाकरण अपनाकर बच्चों को 8 प्रकार की जानलेवा बीमारी से बचाने का संदेश देगा।
मुख्य चिकित्सा एवं स्वास्थ्य अधिकारी डॉ.एनसी गुप्ता ने बताया कि यह रथ कराहल एवं विजयपुर ब्लॉक के 83 गांव में 42 दिन तक निर्धारित रूट चार्ट के अनुसार घूमेगा। इस अवसर पर स्टेट आईईसी कोऑर्डिनेटर आशीष चौबे, यूनीसेफ प्रतिनिधि विशाल पंडित, प्रवीण कुमार, डॉ. सोमित्र बुधोलिया, जिला मीडिया अधिकारी आरबी शाक्य, हिमांशु शर्मा आिद विशेष रूप से मौजूद थे।
कलेक्टारेट पर मल्टी मीडिया रथ को हरी झंडी दिखाकर रवाना करते कलेक्टर।
hin_Deva hin_Deva san_Deva hin_Deva hin_Deva awa_Deva hin_Deva